OzLabs/hebrew-wiki-articles huggingface dataset:
יקב סוסון ים

יקב סוסון ים הוא יקב בוטיק ישראלי.

== היסטוריה ==
היקב נוסד על ידי זאב דוניה במושב בר גיורא. דוניה היה במאי ומורה לקולנוע, ואחרי שב-1994 ביים והפיק סרט תעודי בשם "בשכיבה במקום אפל וקריר", על יין בארץ ישראל, עבר לייצור יין. היקב ייצר 1,800 בקבוקים מבצירו הראשון בשנת 2000. הוא ייצר 25,000 בקבוקים בשנת 2014. ובשנת 2022, ייצר כ-45,000 בקבוקים בשנה. היינן זאב דוניה מעניק ליינותיו שמות אומנים כמחווה והכרת תודה ליצירות האומנות שלהם.

על פי דוניה, רוב היקבים משתמשים בזני שמרים מתורבתים שיוצרו במעבדות שונות ברחבי העולם. בשנים האחרונות החלו ביקב סוסון ים להשתמש גם בשמרי בר מאזור בר גיורא כדי שביין יהיו מאפייני הטרואר האופייניים של האזור, ולא מאפיינים של אזורי בורדו או פיימונטה, משם בדרך כלל מייבאים לארץ שמרים מתורבתים.

== יינות היקב ==
* ג'יימס – יין לבן המופק מענבי שנין בלאן, קרוי על שמו של רוני ג'יימס, מייסד יקב צרעה והיינן הראשון שלו, שהלך לעולמו. 
* רומאן (על שם רומאן גארי) – בלנד של גרנאש, סירה ומורוודר.
* פליני (על שם פדריקו פליני) – בלנד של סירה וקברנה סוביניון.
* אנטואן (על שם אנטואן דה סנט-אכזופרי) – בלנד, בעיקר מענבי סירה ומעט ענבי גראנש ומורוודר (החל מבציר 2013 יתווספו זנים חדשים: סנסו וקונואז).
* אלול – בעיקר מענבי קברנה סוביניון.
* לנון (על שם ג'ון לנון) – בלנד מענבי זינפנדל, בתוספת פטיט סירה ומורוודר.
* Take two – בלנד של זינפאנדל ופטיט סירה. 
* המינגוויי (על שם ארנסט המינגוויי) – בלנד של פטיט סירה, קברנה וסירה.

== לקריאה נוספת ==
* 
* 
* 

== קישורים חיצוניים ==
* 
* 
* [https://grape-man.com/יקב-סוסון-הים.html יקב סוסון ים], באתר "איש הענבים", 28 בפברואר 2023
* דני רובין, [https://grape-man.com/סוסון-ים-בבקבוק-של-סירה.html סוסון ים בבקבוק של סירה], באתר "איש הענבים", 12 בפברואר 2011
* 
* 
* 
* 
* 
* 
* 

== הערות שוליים ==

סוסון ים
סוסון ים
קטגוריה:בר גיורא
רות בן-מאיר

רות בן-מאיר (נולדה ב-1947) היא חוקרת ומרצה במחשבת ישראל ופרשנות המקרא. עמדה בראש המדרשה לנשים ובראש המסלול להכשרת מורים לתנ"ך בבית הספר לחינוך באוניברסיטת בר-אילן.

==ביוגרפיה==
נולדה בשנת 1947 בסלובקיה ליעקב גרשון ומינדל בש, ניצולי השואה. בשנת 1949 עלתה לישראל עם הוריה והמשפחה התיישבה בחיפה. סיימה תואר ראשון במכללה בירושלים. בתום לימודיה החלה ללמד באולפנת צפירה בצפריה, וכן לימדה שנים רבות במכון גולד.

בסוף שנות ה-60 נישאה לרב יהושע בן-מאיר. באמצע שנות ה-70 נסעה עם בעלה לשליחות בארצות הברית, שם למדה לתואר שני במחשבת ישראל בישיבה-אוניברסיטה בניו יורק. כששבה לישראל השלימה תואר שלישי באוניברסיטה העברית, בנושא "פירוש רלב"ג לקהלת, ניתוח וטקסט".

באמצע שנות ה-80 הצטרפה לצוות המרצים במדרשה לנשים בבר-אילן, שבאותה עת היה מורכב ממרצים גברים בלבד. תחומי התמחותה והוראתה הם מחשבת ישראל ופרשנות המקרא. כעבור זמן הצטרפה גם לצוות המורים בבית הספר לחינוך של אוניברסיטת בר-אילן.

בשנת 1996 התמנתה לעמוד בראש המסלול להכשרת מורים לתנ"ך בבית הספר לחינוך בבר-אילן. בשנת 2007 מונתה לסגנית ראש המדרשה לנשים, ובשנת 2011 מונתה לעמוד בראש המדרשה.

בן-מאיר היא חברת הוועדה האקדמית המייסדת של האתר "[http://www.nechama.org.il/ גיליונות נחמה]".

==השקפתה הפדגוגית בהוראת התנ"ך==
ד"ר בן-מאיר סבורה כי משרד החינוך צריך להפוך את לימודי התנ"ך לאטרקטיביים ומאתגרים. תפקידו של המורה הוא לגרום לתלמיד לאהוב את המקרא ולא רק להכיר את החומר הנלמד. לדעתה, השינון בעל פה, למרות שיש לו ערך מסוים של זכירת החומר, משעמם את התלמידים.

==חיים אישיים==
בן-מאיר ובעלה הרב יהושע בן-מאיר מתגוררים בירושלים ולהם שבעה ילדים. בנם אלי בן-מאיר היה ראש חטיבת המחקר באגף המודיעין, בדרגת תת-אלוף, וכיום מנכ"ל עמידר. בתם, דסי בארי, היא ראש האגף לחינוך על-יסודי במשרד החינוך (אשת הרב משה בארי).

חמיה הוא הרב ישראל שלמה בן-מאיר (רוזנברג), חבר הכנסת מטעם המפד"ל, וגיסה הוא יהודה בן-מאיר (רוזנברג), אף הוא חבר כנסת לשעבר ממפלגה זו.

==קישורים חיצוניים==
* 

קטגוריה:נשות חינוך ישראליות
קטגוריה:אנשי חינוך ישראלים
קטגוריה:סגל אוניברסיטת בר-אילן: חינוך
רות
קטגוריה:בוגרות מכללה ירושלים
קטגוריה:בוגרי מכללה ירושלים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים ילידי סלובקיה
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:בוגרי ישיבה יוניברסיטי
קטגוריה:המכון הגבוה לתורה
קטגוריה:שליחי הסוכנות היהודית
קטגוריה:שליחות הסוכנות היהודית
קטגוריה:ישראליות שנולדו ב-1947
קטגוריה:ישראלים שנולדו ב-1947
Wake Up!

Wake Up!&lrm; (בעברית: התעורר) הוא אלבום אולפן של אמן ה-R&B האמריקאי, ג'ון לג'נד, ולהקת ההיפ הופ, דה רוטס. האלבום יצא בספטמבר 2010, והופק על ידי לג'נד וכל חברי להקת דה רוטס. בהשראת הבחירות לנשיאות ארצות הברית 2008, לג'נד ודה רוטס ביצעו בעיקר שירי כיסוי של שנות ה-60' וה-70' באלבום, העוסקים בנושאים חברתיים לגבי מודעות, מעורבות ותודעה.

האלבום הגיע בהופעת הבכורה שלו למקום ה-8 במצעד הבילבורד 200, כשמכר כ-63,000 עותקים בארצות הברית בשבוע הראשון לצאתו. עם השקתו של האלבום, קיבל Wake Up!&lrm; ביקורות חיוביות מרוב מבקרי המוזיקה, אשר החמיאו על הפקתו ועל היחס של האמנים בביצוע החומר. מהאלבום יצאו שני סינגלים: ב-29 באפריל יצא "Wake Up Everybody", גרסת כיסוי לשירם של הרולד מלווין והבלו נוטס, בהשתתפות הראפר קומון והזמרת מלאני פיונה. ב-7 בספטמבר 2010 יצא הסינגל השני מהאלבום, "Hard Times".

==רשימת השמעה==

== מיקומי שיא ==

==קישורים חיצוניים==

* [http://www.youtube.com/watch?v=iJgxJ6JrPkc הקליפ לשיר Wake Up Everybody] באתר יוטיוב.

קטגוריה:אלבומי ג'ון לג'נד
קטגוריה:זוכי פרס גראמי לאלבום ה-R&B הטוב ביותר
קטגוריה:אלבומי חברת קולומביה רקורדס
קטגוריה:אלבומי חברת סוני מיוזיק אנטרטיינמנט
קטגוריה:אלבומים משותפים
חוק הבחירות לכנסת

חוק הבחירות לכנסת [נוסח משולב], התשכ"ט-1969 הוא חוק המפרט את סדרי עריכתן וניהולן של בחירות כלליות במדינת ישראל.

==היחס בין חוק הבחירות לכנסת לבין חוק יסוד: הכנסת==
חוק הבחירות לכנסת נסמך על הוראות חוק יסוד: הכנסת. חוק היסוד קובע בקצרה את עקרונות שיטת הבחירות לכנסת ואת הזכות לבחור ולהיבחר. חוק הבחירות לכנסת משלים את חוק היסוד וקובע כללים מפורטים למימושן של הזכויות שנקבעו בו וליישומה בפועל של שיטת הבחירות.

למרות היותו חוק משלים לחוק היסוד, מכיל חוק הבחירות לכנסת גם הוראות מרכזיות לעניין הבחירות ותוצאותיהן, הנזכרות רק בו. אחת מהן היא גובה אחוז החסימה. אחרת היא השיטה לחלוקת המנדטים למושבים בכנסת לרשימות שהתמודדו בבחירות.

==נושאי חוק הבחירות לכנסת==
חוק הבחירות לכנסת דן בנושאים אלו (רשימה לא מלאה):
*חלוקת שטח המדינה לאזורי קלפיות;
*הקמת ועדת הבחירות המרכזית לכנסת, ועדות בחירה אזוריות וכן ועדות קלפי וקביעת הרכבן;
*הכנת פנקס הבוחרים – שרק הכלולים בו רשאים להשתתף בבחירות;
*הגשת רשימות מועמדים לבחירות, ובכלל זה ההוראות המונעות מאדם להיכלל בהן;
*סדרי ההצבעה בבחירות וספירת הקולות;
*קביעת תוצאות הבחירות ואופן חלוקת המנדטים בכנסת לרשימות המועמדים לפי תוצאות אלו;
*קביעת סדרי הבחירות בקרב קבוצות בוחרים מיוחדות – חיילי צה"ל ושוטרים, ימאים בכלי שיט, אנשים המוגבלים בניידות, נשים השוהות במקלט לנשים מוכות;
*קביעת סדרי הבחירות באתרים מיוחדים – שגרירויות וקונסוליות של ישראל בחו"ל, בתי חולים, בתי סוהר ובתי מעצר;
*קביעת עבירות פליליות בקשר להפרת סדרי הבחירות;
*ערכאות הערעור וסדרי הערעור על החלטות בעניינים שנמנו לעיל (למשל ערעור על החלטה על אי הכללת אדם בפנקס הבוחרים, או ערעור על קביעת תוצאות ההצבעה בקלפי פלונית).

חוק הבחירות לכנסת מכיל מספר הוראות בנוגע לקיום תעמולת הבחירות לכנסת, אולם החוק העיקרי המשמש להסדרת נושא זה הוא חוק הבחירות (דרכי תעמולה), התשי"ט-1959.

שר הפנים הוא השר הממונה על ביצוע חוק הבחירות לכנסת. החוק מונה רשימה של נושאים שבקשר אליהם מוסמך השר להתקין תקנות, על מנת להשלים את הוראות החוק.

===חוק הבחירות לכנסת והבחירה הישירה לראשות הממשלה===
בתקופה בה הייתה נהוגה בישראל בחירה ישירה של ראש הממשלה (1992–2001) קבע חוק הבחירות לכנסת כללים מפורטים גם לעניין בחירות אלו, בכפוף לחוק יסוד: הממשלה (שנחקק בשנת 1992) ולעקרונות שנקבעו בו. אז גם שונה שמו של החוק לחוק הבחירות לכנסת ולראש הממשלה. לאחר ביטולה של הבחירה הישירה לראש הממשלה והחלפתו של חוק יסוד: הממשלה מ-1992 בחוק יסוד חדש, השתנה שוב שמו של חוק הבחירות לכנסת לשמו הנוכחי.

==שינוי החוק==
משום החשיבות שיש לעריכת בחירות חפשיות עבור קיומו של משטר דמוקרטי מוגן החוק משינוי על ידי תקנות שעת חירום, וקובע כי אין בכוחן לשנות את החוק, להפקיע זמנית את תקפו או לקבוע בו תנאים.

עם זאת, חוק הבחירות לכנסת ניתן לשינוי בכנסת ברוב רגיל של חבריה. עם השנים הוכנסו בו עשרות תיקונים. רבים מהם נחקקו בעקבות תיקונים שהוכנסו בנוסחו של חוק יסוד: הכנסת.

==ראו גם==
* הצעת חוק המצלמות בקלפיות

== קישורים חיצוניים==

* 
* [http://www.nevo.co.il/law_html/law01/190_026.htm חוק הבחירות לכנסת], באתר "נבו"

==הערות שוליים==

הבחירות לכנסת, חוק
קטגוריה:ישראל: בחירות
קטגוריה:הכנסת השישית: חקיקה
קטגוריה:1969 בישראל
יום הפליטים הבין-לאומי

יום הפליטים הבין-לאומי מצוין בכל שנה ב-20 ביוני. מטרתו של היום היא העלאת המודעות למצב הפליטים ברחבי העולם.

== היסטוריה ==
ב-4 בדצמבר 2000 נקבע 20 ביוני כיום הפליט הבינלאומי בהחלטת האו"ם מס' 55/67. בהחלטה אוזכר כי 20 ביוני 2001 יציין 50 שנה לוועידת האו"ם בנושא מצבם של הפליטים, שבה אושרה אמנת הפליטים הבינלאומית.

יום הפליט האפריקני צוין באופן רשמי במספר ארצות עוד לפני שנת 2000. האו"ם ציין כי ארגון האיחוד האפריקאי הסכים שיום הפליט הבינלאומי יתאחד עם יום הפליט האפריקאי ב-20 ביוני.

בכנסייה הקתולית מצוין יום המהגרים והפליטים העולמי בינואר מדי שנה מאז שנקבע בשנת 1914 על ידי האפיפיור פיוס ה-10.

== אירועים ==
בין 18 ו-20 ביוני בכל שנה מציינת סוכנות הפליטים של האו"ם (UNHCR) את יום הפליט הבינלאומי בוושינגטון. זאת על-מנת למשוך את דעת הקהל העולמית למיליוני הפליטים שאולצו לברוח מבתיהם ולאפשר התייחסות ודיון במצבם. בכל שנה בוחרת סוכנות הפליטים נושא ליום זה, ומקיימת סביבו אירועים ברחבי העולם.

== קישורים חיצוניים ==

* 
* [http://www.un.org/en/events/refugeeday יום הפליט הבינלאומי] 
* [http://www.refugeedaylive.org/index.html יום הפליט הבינלאומי של סוכנות הפליטים של האו"ם 2009: וידאו] 
* [http://www.combatgenocide.org/il/?page_id=40 פליטים בישראל], באתר הוועד למאבק ברצח עם

== הערות שוליים ==

קטגוריה:מועדי האומות המאוחדות
קטגוריה:אירועים בחודש יוני
קטגוריה:פליטים
קטגוריה:ימי מודעות

de:Flüchtling#Weltflüchtlingstag
הלנה רקוצקי

הלנה רקוצקי (בפולנית: Helena Rakoczy; נולדה כקריזנובק (Krzynówek), כותבים גם Rákóczy או Rákóczi 23 בדצמבר 1921 - 2 בספטמבר 2014) הייתה מתעמלת פולניה. הייתה אלופת עולם ובעלת מדליית ארד אולימפית. היא המתעמלת הפולנייה המעוטרת ביותר, הן בגברים והן בנשים.

== ביוגרפיה ==
רקוצקי נולדה בקרקוב, פולין.

===אלופת העולם===
באליפות העולם בהתעמלות שנערכה בבזל, שווייץ בשנת 1950, זכתה רקוצקי ב-5 מדליות מהן 4 מדליות זהב כולל בתחרות הקרב רב אישי, סוס קפיצות, קורה, וקרקע

הופעותיה המאכזבות באולימפיאדת הלסינקי (1952), במיוחד על המקבילים המדורגים, מנעו ממנה להשתתף בשלב הגמר בתחרות הקרב רב אישי, היא סיימה במקום 43 בלבד, במקום שביעי בתרגיל על סוס הקפיצות ובמקום שמיני בתחרות הקרב רב קבוצתי.

באליפות העולם בהתעמלות שנערכה ברומא, איטליה בשנת 1954 זכתה רקוצקי בשתי מדליות ארד, בתחרות הקרב רב אישי ובמקבילים המדורגים. 

באולימפיאדת מלבורן (1956) זכתה רקוצקי במדליית ארד בתחרות הקבוצתית. היא סיימה במקום רביעי בתחרות הקרב רב קבוצתי בזכותה ובזכות בת-ארצה, נטליה קוט, במקום שמיני בתחרות הקרב רב אישי, במקום חמישי במקבילים המדורגים, במקום שביעי בתרגיל על סוס הקפיצות, במקום 14 בתרגיל הקרקע ובמקום 16 בתרגיל הקורה.

== תארים והישגים ==
רקוצקי נבחרה להיכל התהילה של ההתעמלות בשנת 2004.

==קישורים חיצוניים==

* [http://www.gymn-forum.net/results.html הישגיה הספורטיביים], באתר gymn-forum

== הערות שוליים ==

קטגוריה:אלופות עולם בהתעמלות
קטגוריה:מתעמלות פולניות
קטגוריה:זוכות מדליית ארד אולימפית מפולין
קטגוריה:ילידות 1921
קטגוריה:פולנים שנולדו ב-1921
קטגוריה:פולנים שנפטרו ב-2014
יהודה יפרח

יהודה יפרח (נולד בשנת תשל"ו 1976) הוא עיתונאי וראש הדסק המשפטי של העיתון "מקור ראשון".

==ביוגרפיה==
יפרח למד בישיבה התיכונית אור עציון, שש שנים בישיבת ההסדר בעתניאל ושבע שנים במכון משפטי ארץ להכשרת דיינים. למד בנוסף בכולל בריסק, בישיבת המקובלים בית אל, ואצל הרב אליעזר צבי ספרין, האדמו"ר מקומרנא בית שמש. שירת בצה"ל כקצין בחיל השריון והגיע במילואים לדרגת רב-סרן.

בעל תואר ראשון בחינוך ממכללת מורשת יעקב, ותואר שני ודוקטורט במחשבת ישראל מאוניברסיטת בר-אילן. עבודת התזה שלו עוסקת בהעלאת מחשבות זרות בתורת הבעל שם טוב ותלמידיו,<ref>יהודה יפרח, [https://asif.co.il/wpfb-file/16-pdf-94/ העלאת המחשבות הזרות במסורת ר' ישראל בעל שם טוב בכתבי תלמידיו], אוניברסיטת בר-אילן תשס"ח</ref> ועבודת הדוקטורט עוסק בקבלה של האדמו"ר האמצעי בחב"ד, הרב דובער שניאורי.<ref>יהודה יפרח, [https://asif.co.il/wpfb-file/14_2-pdf-37/ התבוננות, התפעלות והשגה פרקטיקות מיסטיות בכתבי ר' דובער שניאורי – 'האדמו"ר האמצעי' מחב"ד], אוניברסיטת בר-אילן תשע"ד</ref> סיים תואר במשפטים ב.

לימד כעשר שנים במדרשת שובה, ובמסגרתה הקים את בית המדרש הגבוה 'פנימה'. כשלוש שנים לימד במכינה הקדם צבאית אלישע שבנווה צוף. הקים וניהל במשך שלוש שנים את "סטנדר - אתר הלימודים לציבור הדתי".

בשנת ה'תשע"א (2011) הקים בעיתון מקור ראשון מוסף בשם "צדק", מגזין שבועי לענייני משפט, דין והלכה. הוא ערך את המוסף עד שנת 2014 אז מונה לראש הדסק המשפטי של העיתון. במקביל לעבודתו במקור ראשון עורך יפרח את מדור "הכרוניקה" בכתב העת השילוח.

בעבר פרסם מאמרים פובליציסטיים רבים בבמות שונות כגון בשבע, הארץ, נקודה, סגולה ועוד. כתיבתו עוסקת בתחומים מגוונים: משפט, הלכה, פוליטיקה, פילוסופיה, קבלה, וחברה.

עוסק בדמיון מודרך בשיטת 'דמיון נובע'. הוא מחזיק ברישיונות טיס וצלילה.

מתגורר בתקוע.

== קישורים חיצוניים ==

* [http://www.news1.co.il/ShowTitles.aspx?FirstName=יהודה&LastName=יפרח ריכוז של חלק ממאמריו], באתר news1
* [https://web.archive.org/web/20110227020031/http://www.sfat-hanefesh.co.il/ אתר של יהודה יפרח העוסק בדמיון מודרך], באתר שפת הנפש
* 
== הערות שוליים ==

קטגוריה:סגל מקור ראשון
קטגוריה:בוגרי ישיבת עתניאל
קטגוריה:בוגרי מכללת אורות ישראל/מורשת יעקב
קטגוריה:בוגרי הקריה האקדמית אונו: משפטים
קטגוריה:בעלי תואר דוקטור מאוניברסיטת בר-אילן
קטגוריה:בוגרי ישיבת אור עציון
קטגוריה:תקוע: אישים
קטגוריה:ישראלים שנולדו ב-1976
God Put a Smile upon Your Face

God Put a Smile upon Your Face הוא שיר של להקת הרוק האלטרנטיבי הבריטית קולדפליי. הסינגל, כמו קודמיו, נכתב על ידי כל חברי הלהקה, והוא ראה אור בתור הסינגל הרביעי והאחרון מתוך אלבום האולפן השני של הלהקה, A Rush of Blood to the Head. השיר בנוי סביב מנגינת גיטרה אקוסטית וגיטרה חשמלית, שמלווה בקצב תופים עולה. השיר הופץ כסינגל ביולי 2003, כמעט שנה לאחר יציאת האלבום A Rush of Blood to the Head. השיר הופץ כסינגל בעיקר באירופה, קנדה, אוסטרליה ועוד מספר מדינות בודדות. God Put a Smile upon Your Face הוא הסינגל היחידי שלא זכה להצלחה רבה במצעדים מתוך האלבום, כשהוא לא הצליח להגיע לטופ 100 במצעד הסינגלים הבריטי. למרות זאת, הסינגל הגיע למקום ה-3 במצעד הסינגלים הפולני ולמקום ה-35 בניו זילנד.

== קישורים חיצוניים ==
* 

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:וידאו קליפים בשחור-לבן
קטגוריה:שירי פולק רוק
קטגוריה:שירי רוק אלטרנטיבי
קטגוריה:שירים על חיוך
קטגוריה:סינגלים בהוצאת פרלופון
White Shadows

White Shadows הוא שיר של להקת הרוק הבריטית קולדפליי, שיצא לאור ביוני 2007 בתור הסינגל השישי והאחרון מתוך אלבום האולפן השלישי של הלהקה, X&Y. השיר מורכב מסינתיסייזר, שאותו מנגן בריאן אינו, ותכנן אותה המפיק והמהנדס ריץ' קוסטי. השיר זכה לביקורות חיוביות לרוב, עוד לפני שהפך רשמית לסינגל. למרות שלא הופץ כסינגל עולמי, White Shadows הושמע בתחנות הרדיו במקסיקו, על מנת לקדם את סיבוב ההופעות של הלהקה, Latin America Tour. נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-20 מיליון.<ref></ref>

== הערות שוליים ==

קטגוריה:שירי קולדפליי
קטגוריה:שירים באנגלית
קטגוריה:שירי רוק אלטרנטיבי
קטגוריה:סינגלים בהוצאת פרלופון
Hello Katy Tour

The Hello Katy Tour הוא סיבוב ההופעות הראשון של זמרת הפופ האמריקאית קייטי פרי. סיבוב ההופעות נתמך באלבום האולפן השני שלה, "One of the Boys". במהלך סיבוב ההופעות הופיעה פרי בצפון אמריקה, אירופה, אסיה ואוקיאניה.

== רשימת השירים ==
#"Fingerprints"
#"One of the Boys"
#"Hot n Cold"
#"Self Inflicted"
#"Use Your Love"
#"Waking Up in Vegas"
#"Lost"
#"Thinking of You"
#"Mannequin"
#"Ur So Gay"
#"I'm Still Breathing"
#"I Think I'm Ready"
#"If You Can Afford Me"
* הדרן
#<li value = 14>"Don't Stop Me Now"
#"I Kissed a Girl"

==קישורים חיצוניים==

קטגוריה:סיבובי הופעות מ-2009
קטגוריה:סיבובי הופעות של קייטי פרי
קטגוריה:סיבובי הופעות באוסטריה
קטגוריה:סיבובי הופעות באוסטרליה
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
What If (שיר של קולדפליי)

What If הוא שיר של להקת הרוק האלטרנטיבי הבריטית קולדפליי. השיר יצא לאור בתור הסינגל החמישי של הלהקה מתוך אלבום האולפן השלישי שלה, "X&Y". השיר יצא לתחנות הרדיו בצרפת, בשווייץ, בבלגיה ובמספר מדינות באירופה, אך הוא לא כסינגל בארצות הברית ובבריטניה. מאוחר יותר הסינגל יצא גם ביפן ובאוסטרליה. מספר שמועות הופצו לגבי השיר בתקשורת, האומרים כי בשיר מתכוון סולן, כריס מרטין, לאשתו גווינת' פלטרו ועל הבעיות ביחסיהם. בזמן הופעות חיות כשהלהקה ביצעה את השיר מרטין הניח תפוח על הפסנתר, יש כאלו האומרים כי זהו קשר לבתו, אפל (Apple). השיר לא זכה להצלחה במצעדים, אך זכה לביקורות טובות על הרגשות החזקים שמובעים בו . כמה שנים לאחר צאתו, עלה השיר לרשת הזרמת המדיה ספוטיפיי וצבר למעלה מ-20 מיליון השמעות.<ref></ref>

==קישורים חיצוניים==

* [http://www.youtube.com/watch?v=vmmg1uoIuMM קולדפליי מבצעת את השיר בהופעה חיה], אתר יוטיוב.

== הערות שוליים ==

קטגוריה:שירי קולדפליי
קטגוריה:שירים באנגלית
קטגוריה:שירי רוק אלטרנטיבי
קטגוריה:סינגלים בהוצאת פרלופון

ka:What If (სიმღერა)
California Dreams Tour

קייטי פרי בהופעה חיה ב[[סיאטל, ביולי 2011]]
ההופעה ב[[נוטינגהאם, הממלכה המאוחדת, 2011]]
California Dreams Tour היה סיבוב הופעות השני של זמרת הפופ האמריקאית קייטי פרי. סיבוב ההופעות החל ב-20 בפברואר 2011 והסתיים ב-22 בינואר 2012. סיבוב ההופעות תמך באלבום האולפן השלישי של פרי, Teenage Dream.

במהלך סיבוב ההופעות הופיעה פרי באמריקה, אסיה, אוקיאניה ואירופה. במהלך ההופעה, הופיעה פרי עם שלושה שירים מאלבומה השני One of the Boys, מאלבומה השלישי Teenage Dream, והופיעה עם מספר קאברים לשירים שונים.

== רשימת השירים ==
#"Teenage Dream"
#"Hummingbird Heartbeat"
#"Waking Up in Vegas"
#"Ur So Gay"
#"Peacock"
#"I Kissed a Girl"
#"Circle the Drain"
#""
#""
#"Pearl"
#"Not Like the Movies"
#"The One That Got Away"
#מחרוזת: "" / "" / "Whip My Hair"
#"Thinking of You"
#"Hot n Cold"
#""
#""
#"Firework"
* הדרן
#<li value="19">"California Gurls"</li>

==קישורים חיצוניים==

קטגוריה:סיבובי הופעות מ-2011
קטגוריה:סיבובי הופעות מ-2012
קטגוריה:סיבובי הופעות של קייטי פרי
קטגוריה:סיבובי הופעות באוסטריה
קטגוריה:סיבובי הופעות באוסטרליה
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
כביש 652

כביש 652 הוא כביש אורך אזורי בבקעת הנדיב, שמתחיל במחלף חנה בפרדס חנה ונגמר בצומת שפיה בזכרון יעקב. אורכו הכולל של הכביש הוא כ-16.5 ק"מ.

הכביש חולף בתחומן של פרדס חנה, בנימינה וזכרון יעקב.

==היסטוריה==
סלילת הכביש בקטע שבין שוני וזכרון יעקב החלה עוד לפני מלחמת העולם הראשונה, על ידי יק"א. העבודה נפסקה במהלך המלחמה וחודשה לאחר המלחמה על ידי קבוצת אום אל עלק של פועלים עבריים. הקטע בין פרדס חנה ובנימינה נסלל בשנת 1929 בעת הקמת פרדס חנה.

==מחלפים וצמתים מרכזיים לאורך הכביש==
{| class="wikitable" style="text-align: center"
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" bgcolor="#D8 BF D8" |כביש 652 מדרום לצפון
|-
|0
|מחלף חנה
פרדס חנה-כרכור
כביש 65
|-
|0.5
|צומת ללא שם
|25x25 פיקסלים
| rowspan="4" |פרדס חנה-כרכור
|גישה למחנה 80
|-
|1.5
|צומת ללא שם
|25x25px
כביש 650 (דרך פיק"א)
|-
|2
|צומת ללא שם
|25x25px
|דרך הבנים, כביש 6502
|-
|3
|צומת איטונג
|25x25px
כביש 651
|-
|6.5
|צומת עדה
|25x25px
|בנימינה-גבעת עדה
כביש 653
|-
|7.5
|צומת ללא שם
|25x25 פיקסלים
| rowspan="4" |בנימינה
|גישה לתחנת הרכבת בנימינה
|-
|7.7
|כיכר ברית עולם
|25x25px
|רחוב ששת הימים
|-
|8
|צומת ללא שם
|25x25px
|רחוב החורש, רחוב המורה
|-
|8.5
|כיכר הבית ליד המסילה
|25x25px
|דרך ניל"י, רחוב השחר
|-
|10
|צומת ללא שם
|25x25 פיקסלים
| rowspan="3" |בקעת הנדיב
|כניסה לפארק ז'בוטינסקי
|-
|11.5
|צומת ללא שם
|25x25 פיקסלים
|גישה לאורט שומרון בנימינה וליקבי תשבי
|-
|12.5
|צומת ללא שם
|25x25 פיקסלים
|כניסה לגני רמת הנדיב
|-
|13
|צומת ללא שם
|25x25px
| rowspan="6" |זכרון יעקב
|רחוב קיבוץ גלויות
|-
|13.5
|כיכר משה
|25x25px
|דרך אהרון
|-
|14
|צומת ללא שם
|25x25px
|רחוב מעוף הציפור
|-
|15
|צומת ללא שם
|25x25px
|דרך היקב, גישה למפעלי בית אל

|-
|16
|צומת ללא שם
|25x25 פיקסלים
|יציאה לכביש 67
|-
|16.5
|צומת שפיה
|25x25 פיקסלים
כביש 67
|}

== ראו גם ==
* כבישי ישראל
* כביש 65
*כביש 67

== הערות שוליים ==

קטגוריה:ישראל: כבישים
קטגוריה:בנימינה
קטגוריה:זכרון יעקב: תחבורה
קטגוריה:פרדס חנה-כרכור: תחבורה
ביל האנטר

ביל האנטר (באנגלית: Bill Hunter; 27 בפברואר 1940 – 21 במאי 2011) היה שחקן תיאטרון, טלוויזיה וקולנוע אוסטרלי. שיחק ביותר משישים סרטים וזכה פעמיים בפרס האקדמיה האוסטרלית לסרטים.

== ביוגרפיה ==
נולד בבלאראט שבמדינת ויקטוריה, אוסטרליה, בנם של ויליאם ופרנסי האנטר. היה לו אח בשם ג'ון, ואחות בשם מרי אן. 

בזמן נערותו הצטיין בשחיה.

== קריירה ==
האנטר התחיל את דרכו המקצועית בטלוויזיה האוסטרלית בשנת 1966, במספר פרקים של הסדרה "דוקטור הו". בהמשך מילא בסדרות טלוויזיה ובסרטי קולנוע תפקידי אופי רבים. 

בשנת 1981 שיחק בסרטו של פיטר ויר "גליפולי" אודות מערכת גליפולי במלחמת העולם הראשונה. בשנת 1992 שיחק בקומדיה הרומנטית "רק לרקוד" של הבמאי באז לורמן, שזהו גם סרט הבכורה שלו. באותה שנה שיחק בדרמה העצמאית "ימים אחרונים שלנו". 

בשנת 1994 שיחק בשני סרטים אוסטרלים מצליחים; הראשון הוא הקומדיה המוזיקלית "הרפתקאותיה של פריסילה, מלכת המדבר" של הבמאי סטיבן אליוט ועלילתו של הסרט מתמקדת בקורותיהם של שתי דראג קווינס וטרנסג'נדרית הנוסעים יחד בספר האוסטרלי בדרך מסידני לאליס ספרינגס באוטובוס לו הם קראו "פריסילה". מאז יציאתו לאקרנים, הפך "פריסילה מלכת המדבר" לסרט קאלט ואייקון בקהילת הלהט"ב. הסרט השני הוא "חתונתה של מיוריאל"' דרמה קומית בכיכובה של טוני קולט ופי. ג'יי. הוגאן כתב וביים. האנטר גילם את ביל, אביה של מיוריאל (קולט) ופוליטיקאי מושחת. 

בשנת 2003 תרם את קולו לסרט האנימציה זוכה פרס אוסקר "מוצאים את נמו". 

בשנת 2008 שיחק שוב בסרטו של באז לורמן "אוסטרליה" בתפקיד של סקיפר. בשנת 2010 שיוחק במיני-סדרת הטלוויזיה האמריקאית "הפסיפיק"; זוכת פרס אמי על מלחמת העולם השנייה, מבית HBO, שהפיק סטיבן ספילברג. 

בהמשך הופיע בסרטים רבים. בין השאר נתן את קולו לסרט האנימציה "מוצאים את נמו" ודיבב בסרט "אגדה עם כנפיים", שיצא בשנת 2010. 

הופעתו האחרונה הייתה בשנת 2011 בסרט "רד דוג" של הבמאי קריב סטנדרס.

=== מותו ===
האנטר עבד כמעט עד יומו האחרון. נפטר ב-21 במאי 2011 ממחלת הסרטן, בגיל 71.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:מדבבים אוסטרלים
קטגוריה:שחייני חופשי
קטגוריה:זוכי פרס ACTAA: השחקן הטוב
קטגוריה:זוכי פרס ACTAA: שחקן המשנה הטוב
קטגוריה:אוסטרלים שנולדו ב-1940
קטגוריה:אוסטרלים שנפטרו ב-2011
משה אוננה

משה אוננה (נולד ב-13 בינואר 1950 בירושלים), הוא כדורגלן עבר ומאמן כדורגל ישראלי, אשר שיחק בעמדת החלוץ, הבקיע 114 שערי ליגה, 15 שערים בגביע המדינה בכדורגל ו-2 שערים בטורניר האינטרטוטו. היה אחד מסמליה הבולטים של מכבי יפו בשנות ה-70 וראשית שנות ה-80 ומלך שעריה בכל הזמנים.

==קריירת משחק==
===הקריירה בליגה===
אוננה החל את דרכו במחלקת הילדים של מכבי יפו. בעונת 1966/1967 הועלה על ידי המאמן יצחק שניאור ישירות לקבוצה הבוגרת, שם שיחק בתפקיד חלוץ ובמחזור השלישי הבקיע את שער הבכורה שלו לרשת מכבי תל אביב. בעונת 1970/1971 הבקיע אוננה את שער הניצחון לרשת הפועל רמת גן, שהעלה את מכבי יפו לליגה הלאומית. בעונת 1980/1981 היה אוננה סגן מלך השערים בליגה הלאומית (שהייתה אז הליגה הראשונה), כאשר לזכותו נרשמו 18 שערים. במהלך עונת 1982/1983 עבר אוננה למדי בני יהודה תל אביב, ובעונת 1985/1986 עבר למדי הכח מכבי רמת גן. במחזור ה-19 של אותה עונה פרש משה אוננה ממשחק פעיל. אוננה הוא שיאן ההופעות הרצופות של מכבי יפו במשחקי ליגה עם 379 הופעות ושני במספר ההופעות הכללי בקבוצה לאחר מוצי ליאון.

===במדי הנבחרת===
בפברואר 1973 שולב אוננה בסגל נבחרת ישראל ובמאי, במסגרת טורניר מוקדמות מונדיאל 1974 שנערך בסיאול, הבקיע את שער הניצחון לרשת נבחרת יפן, אשר העלה את ישראל למשחק הגמר האזורי. אוננה סיים את הטורניר כמלך שערי הנבחרת עם 3 שערים, אך הייתה זו נבחרת קוריאה הדרומית שהעפילה למשחק העלייה למונדיאל מול נבחרת אוסטרליה, לאחר ניצחון 0–1 על ישראל במשחק הגמר האזורי. ב-5 בספטמבר 1974 הבקיע אוננה את שערו האחרון במדי הנבחרת, בניצחון 0–6 על נבחרת הפיליפינים במסגרת משחקי אסיה. ב-4 בדצמבר ערך את הופעתו האחרונה במשחק ידידות מול נבחרת רומניה.

==קריירת אימון==
בעונת 1998/1999 אימן אוננה בקבוצת מכבי יפו, בסיומה ירדה הקבוצה לליגה הארצית ובהמשך התפרקה עקב מצבה הכלכלי. מאוחר יותר אימן בסקציה נס ציונה ובהפועל באר יעקב. בעונת 2008/2009 אימן בקבוצת מכבי באר יעקב מליגה ב'. בשנת 2010 חזר אוננה לאמן את מכבי קביליו יפו בליגה א', ובאוקטובר 2012 התפטר מתפקידו. במקביל מנהל אוננה בית מאפה במועצה המקומית באר יעקב, בה הוא מתגורר.

==הישגים==
;מכבי יפו
* סגנית אלופת ישראל: 1976/1977

== ראו גם ==
*ישראל במשחקי אסיה

== קישורים חיצוניים ==

* [https://www.football.org.il/national-team-list-games-by-player/?player_id=80793&national_team_id=3 משחקי משה אוננה בנבחרת ישראל], אתר ההתאחדות לכדורגל בישראל
* שחר, ברוך, [https://web.archive.org/web/20090618171845/http://www.mynet.co.il/articles/0,7340,L-3646284,00.html ממשה אוננה ועד בורקס אוננה], באתר Mynet, 29 בדצמבר 2008.
* 
* 

==הערות שוליים==

קטגוריה:כדורגלנים ישראלים
קטגוריה:כדורגלני נבחרת ישראל
קטגוריה:כדורגלני מכבי יפו
קטגוריה:כדורגלני בני יהודה תל אביב
קטגוריה:כדורגלני הכח רמת גן
קטגוריה:חלוצי כדורגל ישראלים
קטגוריה:מאמני כדורגל ישראלים
קטגוריה:מאמני סקציה נס ציונה
קטגוריה:מאמני מכבי יפו
קטגוריה:ישראלים שנולדו ב-1950
חואו ייפאן

חואו ייפאן באולימפיידת שחמט, 2016
חוֹאוּ יִיפָאן (בסינית: 侯逸凡; פיניין: Hóuyìfán, נולדה ב-27 בפברואר 1994 בשינגוה, סין) היא שחמטאית סינית בדרגת רב-אמן. הייתה אלופת העולם בשחמט לנשים ארבע פעמים, וזכתה פעמיים בסבב הגרנד פרי.

היא פעילה בוועדות פיד"ה הבאות: נשיאת ועדת "אלופות העולם בשחמט", חברה בוועדת "שחמט בבתי ספר", ויועצת מיוחדת בוועדה לשחמט נשים.

נכון ליוני 2022, מדורגת במקום התשיעי בסין בדירוג הכללי (גברים ונשים) וה-99 בעולם בדירוג הכללי (האישה היחידה בין ה-100 המדורגים ראשונים בעולם), לפי מד כושר.

==הישגים בולטים==
* 2006 - בגיל 12 הייתה לאישה הצעירה ביותר שהשתתפה באליפות העולם בשחמט לנשים ובאולימפיאדת השחמט.
* 2007 - בגיל 13 הייתה לאישה הצעירה ביותר שזכתה בתואר אלופת סין.
* 2008 - בגיל 14 וחצי הייתה לאישה הצעירה ביותר שזכתה בתואר רב-אמן.
* 2010 - בגיל 16 הייתה לאישה הצעירה ביותר שזכתה באליפות העולם בשחמט לנשים.
* 2011 - זכתה בפעם השנייה בתואר אלופת העולם, לאחר שניצחה את האמפי קונרו בתוצאה 5.5:2.5.
* 2012 - זכתה במקום השני בתחרות פתוחה חזקה ביותר בגיברלטר עם רמת ביצוע (פרפורמנס) של 2,895 נקודות. הו ניצחה, בין היתר, את יהודית פולגאר.
* 2013 - זכתה בפעם השלישית בתואר אלופת העולם (אותו הפסידה ב-2012), לאחר שהביסה את אלופת העולם אנה אושנינה בתוצאה 5.5:1.5.

==חואו ייפאן באולימפיאדת השחמט ==
בין השנים 2006 ל-2014 השתתפה חואו ייפאן ב-5 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 2006||1 עת ||סין|| 2298||11 מ-13||10+ 2= 1-||84.6|| 3 קבוצתי, 3 אישי
|-
| 2008||1 ||סין|| 2578||7.5 מ-11||5+ 5= 1-||68.2|| 8 קבוצתי, 3 אישי
|-
| 2010||1 ||סין|| 2578||8 מ-11||5+ 6= 0-||72.7|| 2 קבוצתי, 3 אישי
|-
| 2012||1 ||סין|| 2599||6.5 מ-9||4+ 5= 0-||72.2|| 2 קבוצתי, 1 אישי
|-
| 2014||1 ||סין|| 2661||7 מ-9||6+ 2= 1-||77.8|| 2 קבוצתי, 2 אישי
|}

==מבחר תחרויות בהן השתתפה==
* תחרות העל טאטא סטיל - בשנים 2013, 2016, 2018
* אליפות האמנים של קטר בשחמט 2015
* גביע העולם בשחמט 2017

==ממשחקיה==
חואו ייפאן - פביאנו קרואנה

בספרם של נעם מנלה וזאב זוהר "Think like a machine"<ref></ref> מביאים המחברים דוגמה זו בעמוד 181 כדוגמה לעמדה שבה אלופת העולם לנשים לא העלתה על דעתה את החלופה ה"לא הגיונית" של ויתור על הרגלי המאוים בטור א'. <ref>המסע 64...מד2! מתעלם מאיום הלבן להכות את הרגלי ב-א6. 65. ר:א6 פד3+ !! 66. מב1 (הלבן לא יכול לעצור את הרגלים השחורים לאחר הכאת הפרש 66. ג:ד3 ד4! 67. ג:ד4 ג3+ ) 66...פה1 67. ר:ב5 מ:ג3 68. רג6 ד4 69. רה4 מד2 ! 70. א4 פ:ג2! 71. ר:ג2 ד3 ואחד הרגלים השחורים יכתיר מלכה. </ref>

==קישורים חיצוניים ==

* 
* סיון חדד, [http://www.chess.org.il/users/ShowNewsUpdates.aspx?contentId=1099&contentTypeId=2 אלופה חדשה ישנה], באתר האיגוד הישראלי לשחמט, 21 בספטמבר 2013
* 

==הערות שוליים==

קטגוריה:אלופות סין בשחמט נשים
קטגוריה:אלופות עולם לנשים בשחמט
קטגוריה:רבי-אמנים סינים
קטגוריה:זוכות פרס 100 נשים (BBC)
קטגוריה:ילידות 1994
קטגוריה:סיניות שנולדו במאה ה-20
קטגוריה:סינים שנולדו ב-1994
יעל רוזנבלום

יעל רוזנבלום (נולדה ב-1979) היא בונת כינורות ישראלית.
== חייה ==
יעל רוזנבלום נולדה בירושלים. בגיל 6 החלה לנגן בכינור, ובהמשך למדה בתיכון הישראלי למדעים ולאמנויות, והמשיכה בלימודי נגינה אצל הוויולן עמוס בועזסון. בגיל 20 נסעה ללמוד בניית כינורות בבית הספר המיוחד בקרמונה שבאיטליה, העיר שהתפרסמה בבוני הכינורות המפורסמים בעולם, בהם משפחת אמאטי, גוארנרי וסטרדיוואריוס. במקביל ללימודי המקצוע, עבדה כשוליה ולמדה את האומנות הלכה למעשה. עם תום תקופת ההשתלמות נשארה בקרמונה, שם היא ממשיכה לעבוד בחודשי הקיץ. את החורף היא עושה בישראל, בבית מלאכה קטן בתל אביב.

כלי הנגינה של רוזנבלום נבנים על פי הזמנה מיוחדת, לפי דגמים של כינורות עתיקים. בין מזמיני הכלים הנגן הראשי של תזמורת האקדמיה הלאומית למוזיקה סנטה צ'צ'יליה ברומא, הנגן הראשי של תזמורת לה סקאלה במילאנו ונגני תזמורת טורינו, כמו גם איליה קונובלוב, הנגן הראשי של התזמורת הפילהרמונית הישראלית, מנחם ברוייאר, שהיה נגנה הראשי בעבר, והדס פבריקנט, הכנרת הראשונה של אנסמבל סולני תל אביב.

בהיותה כנרת בעצמה, יכולה יעל רוזנבלום לנסות ולהעריך את הכינורות שהיא בונה בעצמה, ללא תיווך של כנרים אחרים. בניית כינורות הוא מקצוע גברי במובהק, ובישראל, נכון ל-2021, יש רק עוד אישה אחת העוסקת בתחום זה, אסיה רודשטיין. רוזנבלום גורסת, שבהתחשב ברגישות הדרושה לדקויות, הקובעות את איכותו הסופית של הכלי, דווקא נשים עשויות להצליח יותר במקצוע זה.

== קישורים חיצוניים ==

* 

* 

קטגוריה:בוני כלי קשת ישראלים
קטגוריה:יצרני כלי נגינה ישראלים
קטגוריה:בוגרות התיכון הישראלי למדעים ולאמנויות (ירושלים)
קטגוריה:בוגרי התיכון הישראלי למדעים ולאמנויות (ירושלים)
קטגוריה:ישראליות שנולדו ב-1979
קטגוריה:ישראלים שנולדו ב-1979
קוד QR

קוד QR לדוגמה, הקוד מפנה לעמוד הבית של [[ויקיפדיה העברית]]
קוֹדָר או קוד QR (באנגלית: Quick Response Code) הוא מעין ברקוד דו-ממדי, שבו מקודד מידע טקסטואלי בצורה גרפית. הקוד הומצא ביפן בשנת 1994 על ידי דנסו, חברה בת של קונצרן טויוטה, כקוד לפיענוח מהיר, ושימש תחילה לקידוד חלפים ולפענוח על ידי רובוטים בפסי ייצור. מאז נפוץ השימוש בקוד גם מעבר לתעשייה, בזכות היכולת המהירה להשגת מידע, והקיבולת הגדולה יחסית של נתונים שהוא יכול להכיל (עד 4,296 תווים אלפאנומריים).

==שימושים==
בתחילת העשור השני של המאה ה-21 נפוץ השימוש בקוד בכל העולם, וטלפונים חכמים הפכו לאמצעי הקלט העיקרי של הקוד באמצעות המצלמה הנכללת בהם. הקודים מוצגים בכתבות עיתון, פרסומות, שלטי חוצות, כרטיסי ביקור ואף באתרי אינטרנט או אפליקציות.

חברות המפרסמות מוצר או אירוע נוהגות לכלול קוד QR בפרסומות המודפסות ברחוב או בעיתון. אפליקציות לאנדרואיד או לאייפון, המפורסמות באתרי אינטרנט ובלוגים כוללות קוד QR המאפשר התקנת האפליקציה בעזרת סריקה של מסך מחשב. אנשים נוהגים להדפיס קוד QR על כרטיסי ביקור המאפשר הזנה של כל נתוני כרטיס הביקור, כגון השם, הטלפון, וכתובת הדוא"ל ישירות לרשימת אנשי הקשר של עמיתיהם.

הקוד בגרסתו המתקדמת מאפשר קידוד של טקסט באורך של עד 4,296 תווים, אך מרבית הטלפונים החכמים (תלוי בתוכנה) יכולים לקרוא קודים של עד 60 תווים בלבד, זאת מכיוון שעל מנת לקודד את מספר התווים המקסימלי יש להשתמש בגרסה מתקדמת של הקוד, הדורשת רזולוציית הדפסה וצילום גבוהות יותר. בשל הרצון לשמור את השימוש בקוד נגיש ומהיר, ובשל הדיוק והיציבות הנדרשים בצילום קודים מתקדמים יותר, יש המעדיפים להמשיך לפרסם את הקודים הפשוטים יותר.

== מבנה הקוד ==
מבנה קוד QR (גרסה 7). {{ש}}1. בכחול, מספר גרסת הקוד (מוצג מגרסה 7 ומעלה), {{ש}}2. באדום פורמט הנתונים, {{ש}}3. באפור הנתונים ותיקוני השגיאות, {{ש}}הסימונים המודגשים בשחור לבן: 4.1 מיקום, 4.2 יישור, 4.3 תזמון, {{ש}}5. בירוק שטח אדיש

קוד QR בנוי כריבוע שבשלושה מקודקודיו נמצאים ריבועים קטנים המשמשים עוגנים. בין הריבועים עובר קו מקווקו הקשה לזיהוי בעין אנושית, וריבוע נוסף קטן יותר מצוי פנימה מהקודקוד הרביעי. אמצעים גרפיים אלו מאפשרים למכשיר הסורק את הקוד לזהות את כיוון קריאת הקוד, ולקוראו. צמוד לריבועים הגדולים מקודדים מידע על פורמט הנתונים וכן על גרסת הקוד. מספר הגרסה הוא מספר הנקודות השחורות שבתבנית התזמון מאחד לריבועים הגדולים הפינתיים ועד (לא כולל) לנקודה האמצעית שבין הריבועים הפינתיים. כמות המידע הניתן לקידוד תלוי במספר הגרסה וכן סדר הקידוד של הנתונים. פורמט הנתונים קובע את סוג התווים המקודדים, נומרי, אלפא-נומרי, ערכת תווים של 8 סיביות וכדומה. וכן את סוג תיקון השגיאות רמה L M Q ו-H.

== קישורים חיצוניים ==

* 
* [https://web.archive.org/web/20110621044259/http://www.denso-wave.com/qrcode/index-e.html קוד QR], באתר חברת דנסו 
* יואב בורנשטיין, [http://www.calcalist.co.il/local/articles/0%2c7340%2cL-3570579%2c00.html הכפר הדיגיטלי], באתר כלכליסט, 10 במאי 2012
* 

==הערות שוליים==

קטגוריה:התקני קלט
קטגוריה:קידוד נתונים
קטגוריה:סימון מוצרים
נתז

חשיפה ארוכה של ירי מספר כדורים נותבים שפגיעתם במטרה מתיזה נתזים (הקצה האדום)]]
נֶתֶז (או רִיקוֹשֵט, מצרפתית: Ricochet) הוא עצם שניתז כתוצאה מפגיעת קליע או פגז או כתוצאה מהתפוצצות פצצה. כמו כן, לעיתים הקליע עצמו סוטה ממסלולו לאחר הפגיעה במשטח. נתז שנוצר כתוצאה מירי מורכב בדרך כלל מהחומר שממנו עשוי העצם שבו פגע הקליע או הפגז. במקרים מסוימים עשוי הנתז להיווצר מחלקי הקליע עצמו שהתפרק לאחר שפגע במטרה קשיחה ושחלקיו שינו את כיוון תנועתם. על פי חוק שימור האנרגיה, סך האנרגיה הקינטית של כל הנתזים שנוצרו כתוצאה מירי אחד יהיה נמוך מהאנרגיה שהייתה בקליע טרם פגיעתו. הפרש האנרגיה הקינטית הוא החום שנוצר בעת הפגיעה. צורתם וגודלם של הנתזים משתנה בהתאם למשתנים רבים ובהם זווית הפגיעה, מהירות הפגיעה, החומר ממנו עשוי הנתז, טמפרטורה ועוד. לעיתים לנתז צורה פחוסה שמשפיעה על המסלול הבליסטי של הנתז.

==גורמים המשפיעים על היווצרות נתזים==
* החומר ממנו עשוי הקליע (או הפגז) הנורה. קליעים מחומר רך אינם חודרים לעומק ובעלי סבירות גבוהה יותר להתפרק וליצור בהתפרקותם נתזים.
* החומר ממנו עשויה המטרה. הסיכויים להתזה גדלים בעת פגיעה במשטחים קשיחים ושטוחים כגון קירות, בטון ופלדה. לעומת זאת חומרים אלסטיים סופגים את האנרגיה ועוצרים את הקליע לאחר שחדר לתוכם. פגיעת קליע בנוזל תביא לבליעה מהירה של האנרגיה עם הסתברות נמוכה לנתזים שיכולים להיווצר רק מהחומר של הקליע עצמו.
* כמות האנרגיה שבקליע הפרופורציונית למכפלת ריבוע המהירות במסה של הגוף הפוגע. ככל שהאנרגיה גבוהה יותר כך ההסתברות לפרוק או תלישה של חלקים מהחומר תגדל.
* זווית הפגיעה. זווית פגיעה חדה יכולה להביא לתלישה של חלקי חומר ולהיווצרות נתזים גם מחומרים רכים ואלסטיים יחסית.

==אמצעי זהירות==
חיילת אמריקנית מתמגנת כנדרש לפני ירי במק"כ
בצבאות רבים נהוג לנקוט באמצעי זהירות על מנת למזער את סיכויי ההיפגעות מנתז. דוגמאות: <br />
*הרכבת משקפי מגן
*לבישת אפוד מגן
*שימוש במטרות קרטון (שנחדרות על ידי הקליע מבלי שיתפרק)
*ירי לעבר חומת מפגע העשויה חול או אדמה שסופגים אנרגיה ביעילות
*שמירת מרחקי בטיחות מן המטרה עליה יורים.

קירות מבנים שמיועדים לאימוני לוחמת שטח בנוי מצופים לרוב בקולטי נתזים (יריעות גומי דחוס לקליטת הקליעים) המאפשרים תרגול ירי בתוך מבנה, תוך הקטנה בסיכון ליצירת נתזים.

==ראו גם==
* רתע
* מטווח
* הדף
* קליעה
* בליסטיקה

==קישורים חיצוניים==
* 

קטגוריה:מכניקה
קטגוריה:כלי ירייה
Chromium OS

Chromium OS (מאנגלית: כרומיום OS) היא מערכת הפעלה בקוד פתוח המיועדת להריץ יישומי רשת וגלישה באינטרנט. מערכת הפעלה זאת היא גרסת הפיתוח של Chrome OS, הפצת לינוקס של גוגל.

בדומה לכרום OS, כרומיום OS מבוססת על ליבת לינוקס, אך מרבית ממשק המשתמש נמצא בדפדפן ה-Chromium. כרומיום OS כוללת גם את מנהל החבילות Portage אשר פותח במקור עבור ג'נטו לינוקס. היות ש-Chromium OS ו-Chrome OS משתמשים במנוע דפדפן בממשק המשתמש, מערכת המפעלה מיועדת ליישומי רשת יותר מאשר ליישומי מחשב או יישומונים.

גוגל פרסמו לראשונה את קוד המקור של Chromium OS בסוף שנת 2009.

== ארכיטקטורה ==
הארכיטקטורה של Chromium מורכבת משלושה מרכיבים עיקריים:
* דפדפן המבוסס Chromium ומנהל החלונות
* תוכנה ברמת המערכת: ליבת הלינוקס, מנהלי התקן, מנהל חיבורים וכו.
* קושחה

== זמינות ==
Chromium OS הייתה זמינה בהתחלה רק בתור גרסה מקומפלת על ידי חובבנים.

=== גרסאות ופיצולים ===
במאי 2010, גרסאות מקומפלות של הקוד בעבודה הורד מהאינטרנט יותר ממיליון פעמים. הגרסה הפופולרית ביותר בשם "Chromium OS Flow", נוצרה על ידי ליאם מקלולין, אז תלמיד מכללה בן 17 מליברפול והזדהה בשם "Hexxeh". הגרסה של מקלולין עולה מדיסק-און-קי וכללה תכונות שלא היו קיימות בגרסה המקורית של גוגל כגון תמיכה בג'אווה. בעוד שגוגל לא ציפו שחובבנים ישתמשו ב-Chromium OS לפני ההשקה הרשמית, סונדאר פיצ'אי, שהיה אז מנהל המוצרים של גוגל (היום מנכ"ל) אמר ש"זה מדהים לראות מה שאנשים כמו Hexxeh עושים." פיצ'אי גם אמר שהגרסאות המוקדמות היא תוצאה לא מתוכננת של פיתוח בקוד פתוח. "אם אתה רוצה לעשות פרויקט בקוד פתוח, הוא צריך להיות פתוח עד הסוף."

מקלולין המשיך לעוד כמה שנים נוספות והכריז בדצמבר 2010 על "Chromium OS Lime" ובינואר 2011, הוציא את "לואיג'י", יישום ה"פורץ" את מחשב ה־Cr-48 של גוגל ומתקין עליו BIOS גנרי. המפתח עשה את הגרסאות זמינות בפורמט Virtual Machine ב-13 במרץ 2011. היות שלא הייתה בזמן הזה גרסה רשמית של גוגל למערכת ההפעלה, הפיתוחים של מקלולין הפכו לברירת המחדל עברו המשתמשים הראשונים של מערכת ההפעלה. מקלולין הפסיק את העבודה על Chromium OS ב-10 באפריל 2013.

רוב הגרסאות האחרונות של Chromium OS זמינות מ-Arnoldthebat, המפתח את הגרסאות היומיות והשבועיות ביחד עם מדריכי שימוש ותמיכה. ביולי 2012 יצא ה-Chromium Build Kit המקמפל אוטומטית את Chromium OS ומתקין אותה על כונן USB.

== ראו גם ==
* גוגל כרום - דפדפן של גוגל עם שם דומה.
* Chrome OS - מערכת ההפעלה.

== קישורים חיצוניים ==

* 

* [http://www.chromium.org/chromium-os האתר הרשמי], Chromium OS.
* [http://www.newsgeek.co.il/google-unveils-chromium-os/ גוגל משיקה את Chromium OS]

== הערות שוליים ==

קטגוריה:הפצות של GNU/לינוקס
קטגוריה:גוגל: תוכנה
קטגוריה:תוכנה חופשית
חיים אליעזר בן יצחק

רבי חיים אליעזר בן יצחק מווינה, ידוע גם בכינוי מהר"ח אור זרוע, היה בנו של ר' יצחק מווינה ("אור זרוע"), וערך את כתביו של אביו.

חי במחצית השנייה של המאה ה-13, היה ראש ישיבה בעיר וינר נוישטאדט שבאוסטריה. במשך תקופה מסוימת התגורר בצרפת, ומאוחר יותר שב להתגורר בגרמניה בעיר מגנצא. ידוע שהשתתף במגנצא בוועידת הקהילות שהתקיימה בשנת 1288.

למהר"ח אור זרוע היה בן בשם רבי יצחק, שחי כנראה בווינה. יש שזיהו אותו עם רבי יצחק בן חיים אופנהיים, מחכמי גרמניה באותו דור, שדבריו מצוטטים בידי חכמי הדורות הבאים כמהרי"ל, תרומת הדשן ועוד. אולם, הרב ישראל פלס דחה זיהוי זה והראה כי מדובר בשני אישים שונים שחיו במקומות שונים, וכי יש ביניהם הפרש של דור אחד.

==חיבוריו==
*אור זרוע הקטן או אור זרוע הקצר, נקרא לפעמים סימני אור זרוע - קיצור ספרו הארוך של אביו, ללא המשא ומתן ההלכתי.
*שו"ת מהר"ח אור זרוע.
*דרשות מהר"ח או פסקי הלכה של ר' חיים אור זרוע - דרשות לפרשות התורה ולמועדים, והלכות איסור והיתר.

==קישורים חיצוניים==
* 
* [http://www.daat.ac.il/daat/history/hevra/rabi-2.htm רבי חיים אור זרוע ויחסו לחברה של הגויים] מאת יהושע הורוביץ, באתר דעת
* 

==הערות שוליים==

קטגוריה:ראשוני אשכנז
קטגוריה:וינר נוישטאדט: רבנים
קטגוריה:מחברי ספרי שו"ת: ראשונים
רוב מוחלט

[[הכרעת הרוב בבחירות הפרלמנטריות בקנדה 1917 בהן ניצחה מפלגתו של רוברט בורדן הייתה מוחלטת (56.93%)]]
רוב מוחלט הוא רוב של בעלי זכות ההצבעה, ללא תלות במספר המתנגדים לדעת הרוב או במספר המשתתפים בהצבעה (כלומר רוב של מעל 50%). כך, למשל, בקבוצה המונה 35 חברים או פריטים, ההצעה תתקבל רק במידה ולמעלה מ-17.5 מהקולות יהיו בעד. גם במידה וסך המשתתפים בדיון הוא 20, ורוב של 17 מתוכם, שהוא רוב גבוה יחסית לסך המצביעים, יצביעו בעד – ההצעה לא תתקבל, כיוון שאין רוב מסך 35 חברי הקבוצה.

רוב מוחלט נבדל מרוב מיוחס מסך המצביעים, ולכל הפחות הוא רוב פשוט מסך בעלי זכות ההצבעה.

כאשר בארגון יש מספר מושבים שאינו משתנה, הרוב המוחלט דורש מספר קבוע של תומכים. בכנסת ישראל, לדוגמה, יש 120 חברים; ורוב מוחלט של חברי הכנסת יהיה של 61 קולות ומעלה, ללא קשר למניין המשתתפים בהצבעה.

רוב הארגונים הפרטיים אינם משתמשים ברוב מוחלט קבוע, הבא לידי מימוש בעיקר במערכות ציבוריות וממשלתיות, כדוגמת מועצת הביטחון של האו"ם והכנסת.

==ראו גם==
* רוב מיוחס
* הכרעת הרוב

קטגוריה:ממשל ומדיניות
קטגוריה:פוליטיקה
קטגוריה:בחירות
אורי רוזנטל

אורי (אוריאל) רוזנטל (בהולנדית: Uriël "Uri" Rosenthal; נולד ב-19 ביולי 1945) הוא פוליטיקאי יהודי-הולנדי, חבר במפלגת העם למען חופש ודמוקרטיה (VVD), שהיא מפלגת ימין - מרכז הולנדית. שימש כשר החוץ של הולנד מ-14 באוקטובר 2010 ועד 5 בנובמבר 2012.

== קורות חיים ==
נולד במונטרה שבשווייץ למשפחה יהודית שנמלטה במהלך מלחמת העולם השנייה מהולנד, כשלישי מבין ארבעה אחים (2 אחים ו-2 אחיות). זמן קצר לאחר סיום מלחמת העולם השנייה המשפחה חזרה להולנד.

בשנת 1970 הוא סיים את לימודי תואר שני באוניברסיטת אמסטרדם ובשנת 1978 סיים את עבודת הדוקטורט שלו באוניברסיטת ארסמוס ברוטרדם. עד לשנת 1987 הוא היה פרופסור באוניברסיטה זו ואחר כך באוניברסיטת ליידן. בשנת 1999 הוא נבחר לפרלמנט של הולנד. הוא היה חבר בפרלמנט עד למינויו לשר החוץ.

בשנת 1973 הוא התחתן עם דינה, ילידת חיפה. לרוזנטל יש 2 אחיות, (אח אחד נפטר), שתיהן מתגוררות בישראל.

==קישורים חיצוניים==

קטגוריה:פוליטיקאים יהודים הולנדים
קטגוריה:יהודים חברי הפרלמנט ההולנדי
קטגוריה:סופרים יהודים הולנדים
קטגוריה:מדענים יהודים הולנדים
קטגוריה:היסטוריונים יהודים הולנדים
קטגוריה:שרי החוץ של הולנד
קטגוריה:ביבליוגרפים
קטגוריה:מסאים יהודים
קטגוריה:מסאים הולנדים
קטגוריה:בוגרי אוניברסיטת אמסטרדם
קטגוריה:בוגרי אוניברסיטת ארסמוס ברוטרדם
קטגוריה:סגל אוניברסיטת ארסמוס ברוטרדם
קטגוריה:סגל אוניברסיטת ליידן
קטגוריה:סגל אוניברסיטת אמסטרדם
קטגוריה:פליטים יהודים
קטגוריה:הולנדים שנולדו ב-1945
מקיף א' באר שבע



בית הספר התיכון העירוני מקיף א' ע"ש פועה מנצ'ל הוא בית ספר שש-שנתי הממוקם בשכונה ג' בבאר שבע, והוא בית הספר המקיף הראשון שנוסד בישראל, בשנת 1953.

== היסטוריה ==
בית הספר נוסד על ידי פועה מנצ'ל בשנת 1953, ולימים נקרא בית הספר על שמה. רעיון מסלול המקיף היה לפתוח כמות רבה של מגמות במטרה לאפשר לכל תלמיד לסיים 12 שנות לימוד עם בגרות או ללא בגרות, בתחום מקצועי לפי בחירתו. 

כיום יש בבית הספר מגמות רבות, וביניהן אמנות, תקשורת, תיאטרון, מדעי המחשב והנדסת תוכנה, פיזיקה, כימיה, ביולוגיה, ביוטכנולוגיה ועוד. 

לבית הספר יש קשר עם אוניברסיטת בן-גוריון בנגב, במסגרתו חונכים סטודנטים מהאוניברסיטה תלמידים של בית הספר.

== מנהלי התיכון ==
{| class="wikitable"
|-
! !! שם המנהל/ת: !! תקופת כהונה: !! הערות
|-
| || שרה בץ || 1953 || ממייסדי בית הספר במבנה ברחוב אנילביץ'
|-
|1 || פועה מנצ'ל || 1954 - 1966 || ממייסדי בית הספר ומנהלת התיכון המקיף הראשונה
|-
| 2|| מנחם שריד || 1966 - 1979 ||
|-
| 3 || רבקה גורפינקל || 1979 - 1992 ||
|-
| 4|| סמדר ז"ק || 1992 - 2012 ||
|-
| 5 || גילה בלאיש || 2012 - 2019 || 
|-
|6
|אביבה סויסה
|2019 - 2022
|
|-
|7
|מיכל בנבנשתי
|2022 - היום
|מנהלת בית הספר הנוכחית
|}

== פרסים ותארים ==
ב-1999, הוענק פרס החינוך הארצי היוקרתי לשנת הלימודים תשנ"ט לבית הספר במעמד נשיא המדינה ושר החינוך. 

ב-2003 קיבל בית הספר את פרס החינוך העירוני ע"ש יצחק ולבר. 

בשנת 2008 הוסמך בית הספר כ"בית ספר ירוק". 

במהלך השנים זכה בית הספר בפרסים רבים ויוקרתיים נוספים בתחומי הדעת והעשייה השונים

== סמלי בית הספר ==

{| align="center" style="text-align: center;"
| <gallery widths="180px" heights="140px" perrow="3">
קובץ:סמל-שלט מקיף א - יולי 2023.png|גרסת סמל מתוךשלט בית הספר
קובץ:לוגו מקיף א'.jpg|האות א' כסמל בית הספר
קובץ:Logo makif-alef.jpg|גרסת סמל ישנהשעדיין מופיעה באתר בית הספר
</gallery> 
|}


== ראו גם ==
* רשימת בוגרי ובוגרות בית הספר

== קישורים חיצוניים ==
* (לא פעיל, יוני 2024)
* [https://www2.sisma.org.il/school/640037 אתר בית הספר] בפורטל סיסמה לכל תלמיד
* [http://hinuch.education.gov.il/imsnet/PirteiMosad.aspx?Sm=640037 פרטים במשרד החינוך]

קטגוריה:בתי ספר תיכוניים בישראל
קטגוריה:באר שבע: חינוך

== הערות שוליים ==
אאוגניוס הראשון

אֵאוּגֶנְיוּס הָרִאשׁוֹן (בלטינית: Eugenius I; נפטר ב-2 ביוני 657) כיהן כאפיפיור מ-654 ועד מותו ב-657. הוא נבחר לכהונת האפיפיור עוד בתקופת חייו של קודמו בתפקיד, מרטינוס הראשון, לאחר שזה התפטר עם הגלייתו לחצי האי קרים, ומיד לאחר מותו של מרטינוס עלה לכס האפיפיור.

מעט ידוע על התקופה טרם נבחר לאפיפיור. ידוע כי אאוגניוס נולד ברומא לאדם בשם רוסטניאנוס. הוא נבחר לתפקידו מתוך הנחה, שהוא יביא לידי פתרון את הסכסוך בין הקיסר קונסטנס השני והאפיפיור מרטינוס הראשון, אשר הוביל למעצרו ולהגלייתו של זה האחרון. במיוחד עלתה על הפרק שאלת המונותליטיזם. עמדותיו של אאוגניוס לא היו שונות מהותית מאלו של קודמו בתפקיד, וריחפו מעליו זעמו של הקיסר ופגיעה דומה לזו שסבל מרטינוס, אלא שאאוגניוס מת לפני שהסכסוך בין השניים הסלים.

אאוגניוס עבר תהליך קאנוניזציה ונחשב לקדוש נוצרי. יום חגו הוא 2 ביוני.

==קישורים חיצוניים==

* 

קטגוריה:אפיפיורים בימי הביניים
קטגוריה:קדושים נוצרים
קטגוריה:אפיפיורים איטלקים
קטגוריה:אישים הקבורים בבזיליקת פטרוס הקדוש
קטגוריה:אפיפיורים במאה ה-7
קטגוריה:נפטרים ב-657
טקס קפה

אישה המחזיקה ג'בנה (קומקום מסורתי) ומוזגת את המשקה לפנג'ל (ספל).
בּוּנָה הוא כינוי לקפה באתיופיה. 'בונה' הוא גם שמו של טקס שתיית הקפה המסורתי בחברה האתיופית . לטקס שתיית הבונה חשיבות חברתית גבוהה.

== שם ==
מקור השם "קפה" מגיע מטורקית והוא שיבוש של המילה הערבית קהווה (قهوة), קיצור של הביטוי: קהוות אל-בּוּן שמשמעותו "היין של הפול". משמעות המילה "קהווה" עצמה הוא "כהה". בניבים הצפוניים של האמהרית ובהם הגונדרי הקפה מכונה "בונה" ובניב השאווני "בון" הלקוחים מהמילה "בונמה" שמשמעותה "חום", צבעו של המשקה. בערבית המילה "בון" מציינת אף היא את המשקה עצמו, פוליו וצבע חום. 

אטימולוגיה עממית קושרת את המילה "קפה" לשם חבל הארץ "קאפה" אשר במדינת האומות, הלאומים ועמי הדרום שבאתיופיה.

== טקס הקפה ==
הכנת הקפה לטקס היא תהליך ארוך שאורך כחצי שעה, ובו מספר שלבים: בשלב הראשון קולים את פולי הקפה ומגישים אותם לשולחן הקפה, כדי שהאורחים ייהנו מריחם. לאחר שהתקרר, טוחנים את הקפה, ובמקביל מרתיחים כמות מים גדולה בקומקום. 

כשהמים רותחים מוסיפים לקומקום את הקפה הטחון, ובמהלך בישולו שמים קטורת, ומביאים את ספלי הבונה. 

כשהקפה מוכן, עוברים לשלב ההגשה, שבמהלכו מוזגים לאורחים שלושה ספלים בזה אחר זה, הנקראים "אוול" או "אבול", "טני" או "רג'ה" (באורומו "טונה" או "טולה") ו"ברכה". בכל פעם, לפני סבב המזיגה, מניחים את הקומקום עם מים לרתיחה. 

את הבונה נוהגים לשתות פעמיים ביום: בבוקר, לפני תחילת יום העבודה, ובערב, לאחר סוף יום העבודה. 

=== משמעות ===
לבונה שני תפקידים:
* תפקיד חברתי - הבונה מוגש לכל אורח כחלק מהכנסת אורחים. שותים אותו במפגשים משפחתיים, אירועים וחגים. טקסים דומים ניתן למצוא גם בתרבויות האחרות, כגון בטקס הכנת ושתיית 'הקווה סאדה' הבדואי, או בטקס שתיית התה האנגלי. 
* תפקיד רוחני - הבונה מהווה טקס להרחקת רוחות רעות ולריפוי לאנשים חולים. 

על פי המסורת האתיופית, את פולי הקפה גילו שלושה חברים בשם אבון, טונא וברכה, ועל שמם ולזכר שלושתם, טקס הבונה כולל שלושה סבבים, כסדר השמות. 

עם עליית ביתא ישראל לישראל, הביאו יהודי אתיופיה את מסורת הטקס, וישנם ברחבי הארץ עשרות חנויות לממכר תבלינים אתיופיים המוכרות גם בונה.

==קישורים חיצוניים==

* [https://ethiopia.co.il/%D7%A2%D7%9C-%D7%A7%D7%A4%D7%94-%D7%A2%D7%A8%D7%91%D7%99%D7%A7%D7%94-%D7%95%D7%A2%D7%9C-%D7%98%D7%A7%D7%A1%D7%99-%D7%A7%D7%A4%D7%94-%D7%91%D7%90%D7%AA%D7%99%D7%95%D7%A4%D7%99%D7%94/ טקס הקפה האתיופי] באתר אתיופיה
* [http://www.beteisrael.co.il/article.asp?ArtId=666&cat=%E7%E3%F9%E5%FA טקס קפה ה"בונה"], באתר ביתא ישראל

==הערות שוליים==

קטגוריה:המטבח האריתריאי
קטגוריה:המטבח הערבי
קטגוריה:המטבח האתיופי
קטגוריה:אריתריאה: חברה
קטגוריה:אתיופיה: חברה
קטגוריה:קפה
דרמה היסטורית

דרמה היסטורית (נקראת גם דרמה תקופתית או יצירה תקופתית) היא ז'אנר קולנועי או טלוויזיוני אשר במרכז עלילתו קיים סיפור המבוסס על אירועים היסטוריים או על אנשים מפורסמים ומאופיין בכך שעלילתו מתרחשת בתקופה ספציפית בהיסטוריה, דבר הדורש מיוצרי הסרט להשתמש בתלבושות ססגוניות ויוצאות דופן, תפאורות וחפצים על מנת ללכוד את רוח התקופה המסוימת.

==רקע==
לעיתים, הדרמה ההיסטורית תנסה לתאר במדויק אירוע היסטורי או סרט ביוגרפי, ככל שיתאפשר על פי המחקר ההיסטורי הקיים בעת עריכת התחקיר עבור התסריט. הדרמה ההיסטורית יכולה להיות סרט רומנטי, סרט הרפתקאות ועוד.
במקרים אחרים, הדרמה ההיסטורית תהיה סיפור דמיוני, המבוסס על אדם אמיתי ומעשיו בשילוב קטעים פרי הדמיון בשל החירות האומנותית, (למשל: סרט הקולנוע "לב אמיץ", אשר מבוסס באופן רופף על מאבקו לעצמאות סקוטלנד של האביר ויליאם וולאס במהלך המאה ה-13; או הסרט "להציל את טוראי ריאן", סרט בדיוני אודות החיפוש אחר חייל צבא ארצות הברית במהלך מלחמת העולם השנייה).
הדרמה ההיסטורית שונה מסיפורת היסטורית, שבה מוצגות דמויות היסטוריות מומצאות ואירועים נוספים על רקע אירועים היסטוריים שכן קרו במציאות.

התקופות הנפוצות ביותר בסרטי קולנוע מז'אנר זה הן:
* העת העתיקה
* ימי הביניים
* בארוק ורנסאנס
* העידן האליזבתני
* התקופה האדוארדית
* התקופה הוויקטוריאנית
* תקופת מלחמת העולם הראשונה, השנייה והשואה
לעיתים קרובות, סרטי המשתייכים לז'אנר זה משתייכים בו-זמנית לז'אנרים נוספים, כגון דרמה היסטורית, סרט הרפתקאות, מלודרמה. אולם, המשמעות, בדבר השתייכותו של סרט לז'אנר הדרמה התקופתית, היא כי הקהל נמשך אל הסרט בגלל השימוש בתלבושות ססגוניות, ואמצעי עיצוב נוספים, באותה מידה שהוא נמשך אל התוכן הנרטיבי של הסרט.

הדרמה התקופתית לא מוגבלת בזמן. סרט תקופתי יכול להתעסק בתקופה של מאות שנים כמו ימי הביניים או בתקופה של עשור בלבד, לדוגמה שנות העשרים הסוערות.

==מחקר==
בתקופות שונות נפוצו תתי סוגים שונים, בהם מערבונים וסרטי "Sword-and-sandal" ששלטו בבתי הקולנוע בצפון אמריקה בשנות ה-50 של המאה ה-20. הסוג "דרמת תלבושות" נחשב כסוג נפרד מדרמות היסטוריות ומבקרי הקולנוע המוקדמים הגדירו אותם כסרטים המתרכזים ברומנטיקה ומערכות יחסים בתפאורות מרהיבות ויקרות ערך, זאת בהשוואה לדרמות היסטוריות שעסקו בנושאים רציניים יותר.
מבקרים אחרים חלקו על דעתם, הגנו על הסוג וטענו שזלזלו בערכו משום שפנה לקהל יעד נשי במהותו.<ref name="KuhnWestwell2012"></ref>
דרמות היסטוריות נחשבו כסוג שמרני, המאדיר עבר מדומיין שלא התקיים מעולם.<ref></ref>

==דיוק היסטורי==
צילום בשנת 2004 ב[[לונדון של סרט תקופתי מהמאה ה-19]]
דרמות היסטוריות תיארו לרוב עלילה פיקטיבית, שהתבססה על אישי התקופה או אירועים היסטוריים, כמו מחזותיו של שייקספיר, אפולו 13, לב אמיץ, צ'רנוביל, אויב בשער, עלובי החיים, וטיטניק.<ref></ref> ביצירות אלו נכללו התייחסויות למאורעות תקופתיים, או תיאור מומצא של התרחשויות שקרו בתקופה ההיא.

יצירה המתבססת על תיאור היסטורי מדויק של אירועים ספציפיים או אישים נקראת דוקו-דרמה או דרמה תיעודית כמו הסרט הדו"ח משנת 2019. כאשר חייו של אדם הם מרכז העלילה, מדובר בסרט ביוגרפי והדוגמאות המפורסמות הן אלכסנדר, פרידה, לינקולן, תאווה לחיים, השור הזועם ואופנהיימר.

==סרטים וסדרות בולטות בז'אנר==

==ראו גם==
* דרמה תקופתית
* סרט ביוגרפי
* סרט מלחמה
* סרטי השואה
* דוקו-דרמה
* ג'ידאי גקי - דרמות היסטוריות יפניות

==קישורים חיצוניים==
* [https://www.nli.org.il/he/a-topic/987007545257805171 דרמות היסטוריות] באתר הספרייה הלאומית

==הערות שוליים==

:קטגוריה:סוגות בקולנוע
*
:קטגוריה:סוגות בטלוויזיה